hu sk hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu sk hu fr fr fr fr fr fr fr fr fr fr fr fr fr fr en en en fr fr it fr fr fr en fr fr ru pl fr fr en sl tr fr fr pt sv fr sv en nl fr fr ru fr fr sv sl tr nb fr pt fr fr fr fr fr de fr da fr fr fr en en fr fr pt fr it fr fr it fr fr fr fr fr de en en fr fr pt fr fr de it ru fr fr fr zh fr de en en fr ru ru nn fr fr nl pl oc uk fr de fr fr en en sv fr nl fr fr fr en ca oc fr zh fr fr fr en en it it it it it it it it it it it it it hu hu hu hu hu hu hu hu hu en hu hu hu en hu hu hu hu hu en hu hu hu sk hu hu hu en en en hu hu en cs de hu hu hu hu hu hu sk hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en ca hbs_lat de fa fi fr it nl nb pl ru sv fy hu hu hu hu hu hu hu hu hu hu
A Wikipédiából, a szabad enciklopédiából
Ez a közzétett változat, ellenőrizve: 2020. november 22.
Ugrás a navigációhoz Ugrás a kereséshez
Morse-kúpos szerszámbefogó a jobb oldalán kiütőlappal (fekete lapos rész)
A Morse-kúp a gépi működtetésű fémforgácsoló szerszámok csatlakoztatására a legelterjedtebben használt módszer. A Morse-kúp szabványosított szerszámvég-kialakítás, amely abból a célból készül, hogy a kúpos végű szerszámot a vele illesztett foglalatban (szerszámbefogóban) a felületek között létrejött súrlódás a helyén tartsa. A Morse-kúppal megvalósított kötés önzáró, csak eszközzel bontható. Alkalmazzák többek között fúró-, maró- és dörzsszerszámok (dörzsár), süllyesztők, továbbá köszörűgépek lehúzógyémántjainak foglalására. Elterjedtségét a szerszámgépekben (például eszterga szegnyereg, marógép főorsó, köszörűgép tárgyorsó) egyszerű, megbízható kivitelének és nagy pontosságának köszönheti.
A Morse-kúpos szerszámbefogókat Stephen A. Morse 1864-ben alakította ki Angliában különféle szerszámok befogására és gyors kézi cseréjére. Ötlete a korábban használt megoldásoknál jóval biztonságosabb volt, ráadásul az általa készített szerszámbefogók nagyon jól központosítottak (könnyebben tartható volt a megmunkált darabok mérete), valamint nagyon jó visszaállási pontossággal rendelkeztek. Számos nemzetközi szervezet szabványosította, így például az ISO 296,[1] és a DIN 228[2][3] tárgyalja a Morse-kúpok méreteit. Mára ez a legelterjedtebb szerszámbefogó, bár a Morse-kúpos rögzítés szerszámváltási nehézkessége miatt számos más kúpos szerszámrögzítés is létezik.[4] Morse-kúppal történő szerszámbefogás főként automata vagy CNC gépeken van visszaszorulóban.
Morse-kúpos, menesztőlapos marószerszám, meredekkúpos átalakítóban
A Morse-kúpos szerszámok csatlakozó része edzett (alárendeltebb helyen nemesített) acélból készül, köszörült, polírozott kivitelben. A Morse-féle kúpos kötés két félből tevődik össze:
egy befoglaló hüvelyből és
az ebbe illeszkedő kúpos csapból. Technikai okokból a kúpos csap kúphossza rendszerint nagyobb, mint a hozzá csatlakozó hüvely illeszkedő hossza (1. táblázat feletti ábrán az a jelű méret jelzi a kinyúlást.).
Az összeszerelt Morse-kúpos kötés önzáró. Az önzárás azáltal jön létre, hogy a Morse-kúp nagyon kis (1,5 fok körüli) félkúpszöggel készül, így kúpszöge kisebb, mint a súrlódási kúp szöge.
Morse-kúpos marószerszám gömbsüveg kiütőfelülettel
Mivel a Morse-kúp önzáró, ezért fúró- vagy marószerszám szabadkézzel való eltávolítása körülményes és balesetveszélyes. Az ilyen szerszámok végeit többnyire kiütőlappal látják el. Jellemzően fúrószerszámok készülnek ezzel a kialakítással.[5] Néha a kiütőlapot gömbfelülettel helyettesítik, mert elkészítése egyszerűbb és a kiütőlap normális körülmények között nem vesz részt az erőátvitelben. A kiütőlapos szerszám a kiütőlap hossza miatt csak olyan Morse-hüvelybe fogható be, amelyiken keresztirányban áttörés található a kiütő ék részére [6]
Marószerszámok esetében megmunkálás közben előfordulhat olyan nagyságú forgácsolóerő, amely megmunkálás közben a szerszámot kihúzhatná a foglalatából. A kilazulás megakadályozására csavaros rögzítést (behúzószárat) alkalmaznak. A behúzószár a Morse-kúp végén lévő menetbe hajtható be[7] és egy ellenanya segítségével a szerszám lazítására is szolgál.
Nagyobb marószerszámok esetén (3-as, 4-es és 5-ös méretű Morse-kúp) a szerszám anyagába munkált két párhuzamos felületet: menesztőlapot is használhatnak. A menesztőlap a gép főorsójába illeszkedve megakadályozza a túlterhelt szerszám nem kívánt elfordulását a foglalatban.
Olyan szerszámok esetében, ahol sem kiütőlapot, sem menetet nem használnak (olcsóbb szerszám), rendszerint a befogó másik végén található csavarorsó lazítja ki a szerszámot a foglalatából.
A Morse-kúpok több jellemző méretben készülnek a használt szerszám, a megmunkálás jellege és a szerszámgép nagysága szerint. A jellemző méreteket 0-tól 7-ig jelölik. A méretszámot MT vagy helyette ritkábban MK betűkkel is kiegészítik az egyértelmű azonosítás miatt.[8] Fentiek alapján egy 2-es méretszámú Morse kúp jele MK2 (esetleg KM2). A különböző nagyságú Morse-kúpok főbb méreteit az 1. táblázat tartalmazza.
Különböző méretszámú csökkentőhüvelyek Morse-kúpos szerszámokhoz
1. táblázat: Morse kúpok főbb méretei
Előfordulhat, hogy a szerszámgép más (nem Morse) rendszerű csatlakozóval rendelkezik. Ebben az esetben átalakítóhüvelyt használnak. Az átalakítóhüvely külső kúpja sohasem Morse-kúp.
Ha a gép is Morse-kúpos főorsóval van felszerelve, akkor is előfordulhat méretbeli eltérés a szerszám és a szerszámgép között. A méretbeli eltéréseket olyan csökkentőhüvellyel hidalják át, amelyek külső kúpfelülete minden esetben egy – a szerszámgépbe illeszkedő méretű – nagyobb Morse-kúp. Belsejében pedig a szerszám kúpjának megfelelő kialakítású.
Morse-kúpot nemcsak szerszámok, hanem esetenként szerszámtartók rögzítésére is használnak. Az álló- és forgócsúcsok túlnyomó többsége szintén Morse-kúppal készül.
Egyetemes kiesztergálófej szerszámok nélkül
Esztergákban használt forgó- és állócsúcsok
↑ http://www.iso.org/iso/iso_catalogue/catalogue_tc/catalogue_detail.htm?csnumber=4224 ISO 296:1991 Machine tools -- Self-holding tapers for tool shanks
↑ Archivált másolat. [2014. január 18-i dátummal az eredetiből archiválva]. (Hozzáférés: 2014. január 14.)
↑ http://www.hod-industrial.hu/termektamogatas/muszaki-tablazatok Archiválva 2014. január 18-i dátummal a Wayback Machine-ben Szerszámtartó csatlakozások
↑ Archivált másolat. [2009. december 11-i dátummal az eredetiből archiválva]. (Hozzáférés: 2014. január 14.)
↑ Gyártástechnológiai okokból az ezredforduló óta intenzíven kezdenek elterjedni az olyan kialakítású Morse-hüvelyek, amelyek kialakítása kismértékben eltér az ábrán vázolttól: A d 5 {\displaystyle d_{5}} méretű hengeres rész (az ábrától eltérően) a h {\displaystyle h} teljes áttörés alatt megtalálható. Így a g {\displaystyle g} szélességű hornyot (áttörést) nem kell a Morse-hüvely teljes keresztmetszetében létrehozni, hanem csak a d 5 {\displaystyle d_{5}} átmérő és a kúppalást közötti részben. Mivel a Morse-hüvely edzett és köszörült állapotú, elegendő szilárdságú. Hátránya, hogy a menesztőlap biztonsági, elfordulás ellen reteszelő funkciója elmarad, emiatt megköveteli a befogott szerszámok kifogástalan, sérülésmentes állapotát.
↑ 1. táblázat ábráján i-vel jelölt rész.
↑ Azért, hogy ne lehessen például rendeléskor másféle szerszámbefogó kúppal összetéveszteni pusztán a jel ismeretében
ISO 296 Machine tools -- Self-holding tapers for tool shanks
Forgácsolástechnika - Szerszámbefogás[halott link]
Ohmacht - Sárközi: Műszaki táblázatok és képletek 269. o., Műszaki Könyvkiadó, Táncsics Könyvkiadó, 1963, ISBN nélkül
ISO 296 Machine tools -- Self-holding tapers for tool shanks
Esztergálás • Fúrás • Fűrészelés • Gyalulás • Köszörülés • Marás • Szikraforgácsolás • Üregelés • Vízsugaras vágás • Vésés
Folyatás • Hengerlés • Húzás • Kisajtolás • Kovácsolás • Mélyhúzás
A lap eredeti címe: „https://hu.wikipedia.org/w/index.php?title=Morse-kúp&oldid=23277658”
Minden szócikk halott külső hivatkozásokkal
Szócikkek halott külső hivatkozásokkal 2018 novemberéből
Hivatkozás erre a változatra
Hogyan hivatkozz erre a lapra?
A lap utolsó módosítása: 2020. november 22., 10:57
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.